ডালহৌসি চত্বরকে পার্কিং মুক্ত করার নয়া উদ্যোগ সরকারের। মহাকরণের পার্কোম্যাট ভাড়া দেওয়া শুরু করল রাজ্য। লক্ষ্য সরকারি কোষাগারের উপার্জন বাড়ানো। শহরের আরও বেশকিছু জায়গায় পার্কোম্যাট চালুর কথা ভাবছে সরকার।
 ওয়েব ডেস্ক: ডালহৌসি চত্বরকে পার্কিং মুক্ত করার নয়া উদ্যোগ সরকারের। মহাকরণের পার্কোম্যাট ভাড়া দেওয়া শুরু করল রাজ্য। লক্ষ্য সরকারি কোষাগারের উপার্জন বাড়ানো। শহরের আরও বেশকিছু জায়গায় পার্কোম্যাট চালুর কথা ভাবছে সরকার। সদাব্যস্ত ডালহৌসি চত্বর। অফিস টাইমে নেই নির্দিষ্ট গাড়ি পার্কিংয়ের ব্যবস্থা। ডালহৌসি চত্বরে গাড়ি পার্কিংয়ের চাপ কমাতে কমাতে নয়া উদ্যোগ রাজ্যের। মহাকরণের পার্কোম্যাটে গাড়ি রাখতে পারবেন বিভিন্ন বেসরকারি সংস্থাও। পার্কোম্যাটে মহাকরণের গাড়ি ছাড়াও থাকবে বিভিন্ন বেসরকারি সংস্থার গাড়ি। ভাড়া দেওয়াও শুরু হয়েছে। সরকারি এই উদ্যোগে সাড়াও মিলেছে। এলাহাবাদ ব্যাঙ্ক, আরবিআই, এইচএসবিসি ব্যাঙ্ক ইতিমধ্যেই তাদের গাড়ি পার্কোম্যাটে রাখতে শুরু করেছে। পার্কোম্যাটে গাড়ি রাখতে কিছু নিয়ম মানতে হবে। প্রতি মাসে গাড়ি পিছু ৫০০০ টাকা করে দিতে হবে। এইভাবেই বাড়ানো যাবে পূর্তদফতরের রোজগার। পার্কোম্যাটে মোট ৬০০ টি গাড়ি রাখা যাবে। লালবাজারের ২০০ গাড়ি এখানে রাখা হচ্ছে। নয়া পার্কোম্যাটের উদ্দেশ্যগুলি হল, সরকারের রোজগার বাড়ানো। ডালহৌসি চত্বরকে গাড়ির ভিড় মুক্ত করা। লালবাজার উল্টোদিকের এই পার্কো ম্যাট ছাড়াও আরও বেশকিছু নতুন পার্কোম্যাট তৈরির চিন্তাভাবনা রয়েছে সরকারের। নিউ সেক্রেটারিয়েট বিল্ডিং, এখানেও সেভাবে পার্কিংয়ের ব্যবস্থা নেই। বিল্ডিংয়ের উল্টোদিকে পঞ্চায়েত ভবনের ২৩ কাঠা জমিতে সেখানেও নতুন পার্কোম্যাটের সিদ্ধান্ত নিয়েছে সরকার। বিধানসভা, হাইকোর্ট, নেতাজি ইন্ডোর স্টেডিয়ামে আসা গাড়ি এখানে পার্কিং করা যাবে। এতে হাইকোর্ট চত্বরে পার্কিংয়ের সমস্যা অনেকটাই কমবে বলে মনে করা হচ্ছে। কলকাতা পুরসভা চত্বরে পার্কিংয়ের কোনও ব্যবস্থা নেই। গাড়ির চাপ গিয়ে পড়ে নিউ মার্কেট চত্বরে। নিউমার্কেটের কাছেই চ্যাপলিন হলের সামনে নতুন পার্কোম্যাট তৈরির চিন্তা ভাবনা শুরু করেছে সরকার। আধুনিক পার্কোম্যাট তৈরির জন্য  বিদেশি সংস্থার বেশকিছু মডেলও খতিয়ে দেখা হচ্ছে। সূত্রের খবর, 'পারি' বলে একটি পার্কিং সংস্থার, CHESS পার্কিং সিস্টেমকেই রাজ্যের পার্কিং মডেল হিসাবে ব্যবহার করা যায় কিনা তা নিয়েও শুরু হয়েছে সরকারি স্তরে খোঁজখবর।